A Nightmare on Elm Street 3: Dream Warriors

A Nightmare on Elm Street 3: Dream Warriors er en amerikansk grøsser fra 1987 og den tredje filmen i A Nightmare On Elm Street-serien. Filmen ble regissert av Chuck Russell, mens de ledende rollene spilles av Patricia Arquette, Heather Langenkamp og Craig Wasson. Robert Englund spiller atter rollen som Freddy Krueger.

Store deler av handlingen i denne oppfølgeren foregår på et Mentalsykehus for ungdom der en av behandlerne har spesialisert seg på drømmeterapi.

 Sammendrag 
I 1987, ett år etter hendelsene i den forrige filmen, sovner Kristen Parker, og i drømmene sine blir hun forfulgt av den hevngjerrige ånden til seriemorderen Freddy Krueger. Hun våkner, men blir angrepet av Freddy igjen, som skjærer over håndleddet hennes med en barberhøvel. Moren hennes er bekymret over at Kristen er suicidal og sender henne til Westin Hills psykiatriske sykehus, hvor hun blir tatt hånd om av Dr. Neil Gordon. Ved sykehuset kjemper Kristen mot ordensmaktene som forsøker å berolige henne, fordi hun er redd for å sove. En ny terapeut, Nancy Thompson, beroliger Kristen og får hennes tillit.

Nancy blir introdusert for flere av Dr. Gordons pasienter: Phillip; en søvngjenger, Kincaid; en tøff, hjemløs gutt som tidligere ble utsatt for vold, Jennifer; en skuespiller, Will; som sitter rullestol etter et selvmordsforsøk, Taryn; en tidligere rusavhengig kvinne, og Joey, som var alt for traumatisert til å snakke. Senere blir Kristen igjen angrepet i drømmene av Freddy, og hun drar Nancy ved et uhell inn i drømmen sin. Men begge to klarer å flykte. Kristen røper at hun har hatt evnen til å trekke folk inn i drømmene sine siden hun var en liten jente. I løpet av de neste to nettene blir Phillip angrepet av Freddy, og det ligner på enda et selvmordsforsøk fra Phillip. Han dreper også Jennifer ved å knuse hodet hennes i et TV-apparat. 

Nancy avslører for de gjenværende pasientene at de er de aller siste overlevende barna til menneskene som slo seg sammen for å brenne Krueger i hjel mange år tidligere. Nancy og Neil oppfordrer dem til å forsøke gruppe-hypnose slik at de kan oppleve en delt drøm og oppdage hva slags krefter de har i sine drømmer. I drømmen vandrer Joey av gårde alene og blir tatt til fange av Freddy, og som et resultat blir han liggende i koma i den virkelige verden. Neil får vite at Freddy opprinnelig var sønn av en ung nonne som ble låst inne i et rom sammen med hundrevis av mentalt syke pasienter som voldtok henne gjentatte ganger. Nancy og de andre pasientene går igjen sammen i en hypnose i et forsøk på å angripe Freddy Krueger i deres drømmer.

 Rolleliste 
 Heather Langenkamp som Nancy Thompson
 Craig Wasson som Dr. Neil Gordon
 Robert Englund som Freddy Krueger
 Patricia Arquette som Kristen Parker
 Ken Sagoes som Roland Kincaid
 Rodney Eastman som Joey Crusel
 Jennifer Rubin som Taryn White
 Laurence Fishburne som Max Daniels.
 Bradley Gregg som Phillip Anderson
 Ira Heiden som Will Stanton
 Penelope Sudrow som Jennifer Caulfield
 Nan Martin som Amanda Krueger / Mary Helena
 John Saxon som Donald Thompson
 Priscilla Pointer som Dr. Elizabeth Simms
 Clayton Landey som Lorenzo
 Brooke Bundy som Elaine Parker
 Dick Cavett som seg selv
 Zsa Zsa Gabor som seg selv
 Stacey Alden som sykepleier Marcie
 Paul Kent som Dr. Carver.

 Referanser 

 Eksterne lenker 


Kategori:Filmer fra 1987
Kategori:Skrekkfilmer fra USA
Kategori:Engelskspråklige filmer
Kategori:Oppfølgerfilmer